ru ru ru pl en ru uk bg ru ru ru bg ru en bg bg ca ru ru ru uk bg bg en uk ru ru bg bg bg bg bg ru bg bg bg ru ru uk be ru ru uk uk ru bg bg bg bg bg bg bg ru bg bg bg hbs_cyr bg bg bg bg zh bg en en bg en bg bg bg bg bg be en en en bg bg bg en en en bg en en en en fa en en en en de en bg de en en pl
place for food photography, recipes and travel
По света и у нас
Август е. Горещо е и не се очертава да ходим никъде. Миналата година, когато избирахме апартамента, много харесахме двора към кооперацията. Беше малко занемарен, но с общите усилия на домоуправителя, едно младо семейство в съседния вход и нас, отново е приятно място, където децата ни играят. Г. много искаше да сложи лампички, които да осветяват двора и преди два месеца се захвана с тази задача, след като разпита всички заведения по дължината на Оборище, откъде може да купи подобни. Сега, когато децата са на гости на баба си и дядо си за лятната ваканция, с Г. решихме да организираме приятно, неангажиращо парти с приятели на двора.
Купихме одеяла, възглавници и маси от ИКЕА, които смятаме да използваме отново. Не исках да създаваме излишен боклук, затова използвахме хартиена украса за многократна употреба, порцеланови прибори и никакви сламки за коктейлите. Обсъждайки идеята за парти – Биляна, която стои зад коктейлните класове “Disaster to master” предложи да бърка коктейли за гостите. Менюто съдържаше: Gin basil smash и Skinos sour. Изцедихме няколко килограма лимон и лайм. Направихме захарен сироп и тя неуморно приготвяше коктейл, след коктейл със замах на професионалист.
*за захарния сироп са ви необходими равни количества захар и вода. Смесват се в тенджерка 1 ч. чаша захар и 1 ч. чаша вода се смесват в тенджера. На средна степен на котлона, сместа се загрява, докато захарта се стопи.
Поставете всички съставки в шейкър и разбъркайте. Прецедете добре сместа и налейте в чаша. Добавете една бучка лед.
25 мл сок от лайм
Поставете всички съставки в шейкър и силно разбъркайте. Сипете в предварително охладена чаша.
Ирка се погрижи за музиката, а аз приготвих лятна торта с много плодове и шоколадов чийзкейк, който е вече добре познат -> рецепта тук. Какво му трябва повече на човек? Един двор и добри приятели.
Лятна торта с плодове
рецепта: книгата на Linda Lomelino
форма с размери 15-16 см
1 и 1/4 чаша бяло брашно
2 ч. л. бакплувер
200 гр меко масло
3/4 чаена чаша бяла захар
3 яйца на стайна температура
1 с. л. + 2 ч. л. прясно мляко, на стайна температура
2 с. л. пудра захар
3/4 чаена чаша течна сметана
*200 гр плодове по избор – малини, къпини, боровинки;
*можете да приготвите блатовете във форма с размери 21 см (стандартна форма), то тогава ще получите един блат вместо два по-малки;
Пригответе две форми с размери 16 см или една с размери 21 см. Поставете хартия за печене на дъното на формите. Намазнете с масло и поръсете с брашно, за да не залепва.
Смесете брашното, бакплувера и солта в голяма купа.
В друга разбийте с миксер мекото масло и захарта, около 5 минути или докато стане на пухкав крем.
Добавете яйцата към пухкавата смес едно по едно и бъркайте след всяко.
Пресейте сушите към яйчената смес и разбъркайте с помощта на шпатула. Добавете млякото и разбъркайте докато получите хомогенна смес.
Разпределете сместа в подготвените форми и печете в предварително загрята на 175 °С фурна за 25-30 минути или докато блатовете се изпекат.
Разбийте маскарпонето и пудрата захар в купа, докато се получи кремообразна смес. Бавно добавете течната сметана и продължете да разбивате, докато сместа е хомогенна, но стои твърда и може да се разстила.
Поставете първия блат върху стойка за торти или чиния. Намажете половината от крема, после нарежете малко от плодовете върху крема. Поставете втория блат и върху него сложете остатъка от крема. Декорирайте с плодове и поръсете с пудра захар за завършек.
Партито продължи, докато навън се стъмни напълно. Насядали около масите с чаша в ръка, разговорът прескачаше от тема на тема. Хубаво е когато животът те среща с интересни хора, с които можеш да споделиш топлите, летни вечери. Време, което събира, а не разделя.
August 18, 2019 at 10:45
Много ми харесва публикацията ви и хубава идея за използване на зеленото пространство. Чудесен празник.
Исках да ппопитам за градинските лампични, които сте сложили. Те на ток ли са или са соларни?
Ако са на ток, бихте ли ме ориентирали откъде мога да закупя такива?
August 18, 2019 at 14:35
Лампичките са на ток. Кабелът отива до терасата и се включва в контакт, който е вързан с лампата на тавана на терасата. Светят заедно, когато е пуснато. А иначе самите лампички са от магазин преди Илиянци – голям, в който продават фоерверки, аксесоари за партита. 😊Не знам дали тази информация беше нужна, но да си кажа.
Хубав ден от мен!
June 4, 2020 at 22:39
Здравейте, харесва ми тортата, но искам да попитам чаените чаши, като мярка, колко милилитра са?
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.